Ojos del Salado
<s>Ojos del Salado je stratovulkan u Andama visok 6893 m, koji se nalazi na argentinsko - čileanskoj granici.</s>

<s>On je najviša planina u Čileu, najviši vulkan na svijetu i druga planina po visini u Andama nakon Aconcague (6959 m).</s>

<s>Karakteristike</s>

<s>Ojos del Salado leži u visoravni Altiplano, južno od Pustinje Atacama, najsušnijeg kraja u Andama.</s><s>To je kraj suhog rijetkog zraka, pijeska, slaništa i obojanih jezera, okružen planinama koje dosežu i do 6000 m.</s>

<s>Sa čileanske strane najbliži grad je Copiapó, a sa argentinske Provincija Catamarca.</s>

<s>Ojos del Salado je bio najaktivniji tokom pleistocena-holocena, a danas se vidi da još uvijek aktivan po fumarolama iz kojih se puše sulfatne pare.</s><s>Iz njih se snažnije dimilo 1937. i 1956., a i nedavno u novembru 1994., kad su iz njih šištali stupovi vodene pare i sumpornih plinova.</s>

<s>Historija uspona</s>

<s>Na Ojos su se prvi popeli poljski alpinisti Jan Szszepanski i Justin Wojsznis 26. februara 1937. sa argentinske strane.</s>

<s>Nakon njih to je uspjelo i Austrijancu Mathiasu Rebitschu koji se na vulkan popeo sa argentinske strane 2. februara 1956.</s>

<s>Prvi uspon sa čileanske strane dogodio se svega tri dana nakon tog, kad se na Ojos popela ekipa čileanskih alpinista - 5. februara 1956.</s>

<s>Prva potpuno ženska ekipa popela se na planinu 23. decembru 2007. to su izvele Argentinke; María  Acevedo i Lis Sablé, uobičajenom argentinskom rutom.</s>

<s>Skloništa
Sa čileanske strane na visini od 5900 m, nalazi se sklonište César Tejos, koje omogućuje alpinistima da prenoće prije posljednjeg uspona na vrh.</s><s>To sklonište je postavljeno u martu 1984. u sklopu akcije traganja za helikopterom, za koji se kasnije ispostavilo da je pao sa argentinske strane, i da su pilot (César Tejos) i putnik (Louis Murray) poginuli.</s>

<s>Najnovije sklonište - Refugio Amistad (Sklonište prijateljstva), postavljeno je novembru 2017. nakon puno napora na visini od 6100 m, pa je momentalno najviši takav objekt na svijetu.</s><s>U njega se može smjestiti 8 alpinista.</s>

<s>Ime</s>

<s>Njegovo ime - Ojos del Salado, prevedeno sa španjolskog znači Slane oči, zbog brojnih slaništa i slanih jezerca u njegovom podnožju.</s>

<s>Izvori</s>

<s>Vanjske veze</s>

<s>Volcán Ojos del Salado (6893 m.)</s>

<s>Vulkani u Čileu</s>

